6.

SPECIALIEJI ĮRENGIMUI TAIKOMI REIKALAVIMAI 6.1. Priekiniai tolimosios šviesos žibintai 6.1.1. Skaičius: 1 arba 2. 6.1.2. Konstrukcinis brėžinys: jokių ypatingų reikalavimų nenustatyta. 6.1.3. Vieta 6.1.3.1. Pagal gabaritinį plotį: — atskirąjį priekinį tolimosios šviesos žibintą galima įrengti virš 1 kito priekinio žibinto arba po tuo žibintu ar vienoje jo pusėje: jeigu tie žibintai įrengti vienas virš kito, priekinio tolimosios šviesos žibinto atskaitos centras turi būti vidurinėje išilginėje transporto priemonės plokštumoje; jeigu tie žibintai įrengti šalia vienas kito, jų atskaitos centras nuo vidurinės išilginės transporto priemonės plokštumos turi būti vienodu atstumu, — su kitu priekiniu žibintu sujungtas priekinis tolimosios šviesos žibintas turi būti įrengtas taip, kad jo atskaitos centras būtų vidurinėje išilginėje transporto priemonės plokštumoje; tačiau, jeigu transporto priemonėje šalia priekinio tolimosios šviesos žibinto įrengtas atskirasis priekinis artimosios šviesos žibintas, jų atskaitos centrai nuo vidurinės išilginės transporto priemonės plokštumos turi būti vienodu atstumu, — du priekiniai tolimosios šviesos žibintai, iš kurių vienas arba abu sujungti su kitu priekiniu žibintu, turi būti įrengti taip, kad jų atskaitos centrai nuo vidurinės išilginės transporto priemonės plokštumos būtų vienodu atstumu. 6.1.3.2 Pagal gabaritinį ilgį: priekinėje transporto priemonės dalyje. Tariama, kad to reikalavimo yra laikomasi, jeigu spinduliuojama šviesa atsispindėdama nuo galinio vaizdo veidrodžių ir (arba) atspindimųjų transporto priemonės paviršių vairuotojui nei tiesiogiai, nei netiesiogiai netrukdo. 6.1.3.3. Kiekvienu atveju atstumas tarp bet kokio atskirojo priekinio tolimosios šviesos žibinto šviečiamojo paviršiaus krašto ir priekinio artimosios šviesos žibinto šviečiamojo paviršiaus krašto neturi būti didesnis kaip 200 mm. 6.1.3.4. Jeigu įrengti 2 priekiniai tolimosios šviesos žibintai: atstumas tarp 2 priekinių tolimosios šviesos žibintų šviečiamųjų paviršių neturi būti didesnis kaip 200 mm. 6.1.4. Geometrinis apžvelgiamumas Net tose zonose, kurios atitinkama stebėjimo kryptimi atrodytų neturi būti apšviestos, šviečiamasis paviršius turi būti matomas visą šviečiamojo paviršiaus kontūrą liečiančiomis ir su priekinio žibinto atskaitos ašimi sudarančiomis bent 5° kampą sudaromosiomis apribotame platėjančiame plote. Šviečiamojo paviršiaus projekcijos į skersinę plokštumą, kuri yra priekinio tolimosios šviesos žibinto sklaidytuvo priekinės dalies liestinė, kontūras laikomas geometrinio apžvelgiamumo kampų viršūne. 6.1.5. Sureguliavimas: priekinės transporto priemonės dalies link. Priekinį tolimosios šviesos žibintą galima pasukti pagal vairuojamojo rato posūkio kampą. 6.1.6. Priekinį tolimosios šviesos žibintą galima sugrupuoti su priekiniu artimosios šviesos žibintu ir kitais priekiniais žibintais. 6.1.7. Priekinio tolimosios šviesos žibinto į vieną visumą negalima sujungti su jokiu kitu žibintu. 6.1.8. Priekinį tolimosios šviesos žibintą ir toliau išvardytus žibintus galima sujungti tarpusavyje: 6.1.8.1. priekinį artimosios šviesos žibintą; 6.1.8.2. priekinį gabarito žibintą; 6.1.8.3. priekinį rūko žibintą. 6.1.9. Elektriniai sujungimai Priekiniai tolimosios šviesos žibintai turi įsižiebti tuo pačiu laiku. Visi priekiniai tolimosios šviesos žibintai turi įsižiebti juos perjungiant iš artimosios į tolimąją šviesą. Visi tolimosios šviesos žibintai turi būti išjungiami tuo pačiu laiku, juos perjungiant iš tolimosios šviesos į artimąją. Priekiniai artimosios šviesos žibintai gali šviesti kartu su priekiniais tolimosios šviesos žibintais. 6.1.10. Kontrolinė grandinės lemputė: ją įrengti privaloma. ▼C1 ▼B Mėlynos spalvos nemirksinčioji įspėjamoji lemputė. 6.1.11. Kiti reikalavimai: visų priekinių žibintų, kuriuos galima įjungti vienu metu, didžiausias šviesos stipris neturi būti didesnis kaip 225 000 cd (komponentui suteikiant tipo patvirtinimą taikoma vertė). 6.2. Priekiniai artimosios šviesos žibintai 6.2.1. Skaičius: 1 arba 2. 6.2.2. Konstrukcinis brėžinys: jokių ypatingų reikalavimų nenustatyta. 6.2.3. Vieta 6.2.3.1. Pagal gabaritinį plotį: — atskirąjį priekinį artimosios šviesos žibintą galima įrengti virš 1 kito priekinio žibinto arba po tuo žibintu ar vienoje jo pusėje: jeigu tie žibintai įrengti vienas virš kito, priekinio artimosios šviesos žibinto atskaitos centras turi būti vidurinėje išilginėje transporto priemonės plokštumoje; jeigu tie žibintai įrengti šalia vienas kito, jų atskaitos centras nuo vidurinės išilginės transporto priemonės plokštumos turi būti vienodu atstumu, — su kitu priekiniu žibintu sujungtas priekinis artimosios šviesos žibintas turi būti įrengtas taip, kad jo atskaitos centras būtų vidurinėje išilginėje transporto priemonės plokštumoje. Tačiau, jeigu transporto priemonėje šalia priekinio artimosios šviesos žibinto įrengtas atskirasis priekinis tolimosios šviesos žibintas, jų atskaitos centrai nuo vidurinės išilginės transporto priemonės plokštumos turi būti vienodu atstumu, — 2 priekiniai artimosios šviesos žibintai, iš kurių vienas arba abu sujungti su kitu priekiniu žibintu, turi būti įrengti taip, kad jų atskaitos centrai nuo vidurinės išilginės transporto priemonės plokštumos būtų vienodu atstumu. 6.2.3.2. Pagal gabaritinį aukštį: ne arčiau kaip 500 mm iki žemės ir ne aukščiau kaip 1 200 mm virš žemės. 6.2.3.3. Pagal gabaritinį ilgį: priekinėje transporto priemonės dalyje. Tariama, kad priekinėje transporto priemonės dalyje to reikalavimo yra laikomasi, jeigu spinduliuojama šviesa atsispindėdama nuo galinio vaizdo veidrodžių ir (arba) atspindimųjų transporto priemonės paviršių vairuotojui nei tiesiogiai, nei netiesiogiai netrukdo. 6.2.3.4. Jei įrengti 2 priekiniai artimosios šviesos žibintai, atstumas tarp šviečiamųjų paviršių neturi būti didesnis kaip 200 mm. 6.2.4. Geometrinis apžvelgiamumas Nustatomas α ir β kampais, kaip apibrėžta I priedo A 10 skirsnyje: α = 15° į viršų ir 10° į apačią; β = 45° į kairę ir dešinę, jei tėra 1 priekinis artimosios šviesos žibintas; 45° į išorę ir 10° į vidų, jei yra 2 priekiniai artimosios šviesos žibintai. Jeigu prie šviesos yra plokščių arba kitų įrangos įtaisų, dėl to neturi kilti nepatogumų kitiems eismo dalyviams. 6.2.5. Sureguliavimas priekinės transporto priemonės dalies link. Priekinį artimosios šviesos žibintą galima pasukti pagal vairuojamojo rato pasukimo kampą. Priekinio artimosios šviesos žibinto polinkis nuo vertikalės turi likti - 0,5 ir - 2,5 %, išskyrus tą atvejį, jeigu įrengtas išorinis reguliavimo įtaisas. 6.2.6. Priekinį artimosios šviesos žibintą galima sugrupuoti su priekiniu tolimosios šviesos žibintu ir kitais priekiniais žibintais. 6.2.7. Priekinio artimosios šviesos žibinto į vieną visumą negalima sujungti su jokiu kitu žibintu. 6.2.8. Priekinį artimosios šviesos ir priekinį tolimosios šviesos bei bet kokius priekinius žibintus galima sujungti tarpusavyje. 6.2.9. Elektriniai sujungimai Valdikliu, kuriuo įjungiamos artimosios šviesos, visi priekiniai tolimosios šviesos žibintai turi būti išjungiami vienu metu, kadangi artimosios šviesos gali šviesti kartu su tolimosiomis šviesomis. 6.2.10. Kontrolinė grandinės lemputė: jos įrengti neprivaloma. Žalios spalvos nemirksinčioji signalinė lemputė. 6.2.11 Kiti reikalavimai: jokių nenustatyta. 6.3. Posūkio rodiklio žibintai 6.3.1. 6.3.1. Skaičius: 2 kiekvienoje pusėje. 6.3.2. Konstrukcinis brėžinys: du priekiniai ir du galiniai posūkio rodiklio žibintai. 6.3.3. Vieta 6.3.3.1. Pagal gabaritinį plotį: 6.3.3.1.1. visiems priekiniams posūkio rodiklio žibintams taikomi šie reikalavimai: 6.3.3.1.1.1. tarp priekinių posūkio rodiklio žibintų šviečiamųjų paviršių turi būti ne mažesnis kaip 240 mm atstumas; 6.3.3.1.1.2. visi priekiniai posūkio rodiklio žibintai turi būti įrengti už išorinius priekinio (priekinių) žibinto (žibintų) šviečiamųjų paviršių kraštus liečiančių vertikalių išilginių plokštumų; 6.3.3.1.1.3. mažiausias atstumas tarp arčiausiai esančių posūkio rodiklių žibintų šviečiamųjų paviršių ir priekinių artimosios šviesos žibintų: — 75 mm, jei mažiausias posūkio rodiklio žibinto spinduliuojamos šviesos stipris 90 cd, — 40 mm, jei mažiausias posūkio rodiklio žibinto spinduliuojamos šviesos stipris 175 cd, — 20 mm, jei mažiausias posūkio rodiklio žibinto spinduliuojamos šviesos stipris 250 cd, — ≤ 20 mm, jei mažiausias posūkio rodiklio žibinto spinduliuojamos šviesos stipris 400 cd. 6.3.3.1.2. Tarp galinių posūkio rodiklio žibintų šviečiamųjų paviršių vidinių kraštų, net primontavus valstybinio numerio ženklą, turi būti bent 180 mm atstumas, jeigu laikomasi I priedo skirsnio A 10 reikalavimų. 6.3.3.2. Pagal gabaritinį aukštį: ne arčiau kaip 350 mm iki žemės ir ne aukščiau kaip 1 200 mm virš žemės. 6.3.3.3. Pagal gabaritinį ilgį: atstumas priekinės transporto priemonės dalies link tarp su kraštine galinėje transporto priemonės dalyje esančia išilgine iškyša sutampančios skersinės plokštumos ir galinio posūkio rodiklio žibintų atskaitos centru neturi būti didesnis kaip 300 mm. 6.3.4. Geometrinis apžvelgiamumas Horizontalieji kampai: žr. 2 priedėlį. Kryžminiai kampai: 15° virš horizontalės ir žemiau jos. Tačiau kryžminį kampą žemiau horizontalės galima sumažinti iki 5°, jeigu žibintai yra mažesniame kaip 750 mm aukštyje virš žemės. 6.3.5. Sureguliavimas Posūkio rodiklio žibintus galima pasukti pagal vairuojamojo rato pasukimo kampą. 6.3.6. Posūkio rodiklio žibintus galima sugrupuoti su vienu arba daugiau žibintų. 6.3.7. Posūkio rodiklio žibintų į vieną visumą negalima sujungti su jokiu kitu žibintu. 6.3.8. Posūkio rodiklio žibintų ir jokio kito žibinto tarpusavyje sujungti negalima. 6.3.9. Elektriniai sujungimai: Posūkio rodiklio žibintai nuo kitų žibintų turi būti įjungiami atskirai. Visi viename transporto priemonės šone esantys posūkio rodiklio žibintai turi būti įjungiami ir išjungiami vienu valdikliu. 6.3.10. Veikimo kontrolės įtaisas: jo įrengti neprivaloma. Tas įtaisas gali signalizuoti regimuoju arba garsiniu signalu ar abiejų tipų signalais. Jei tai yra regimuoju signalu signalizuojantis įtaisas, tas signalas turi būti žalios spalvos visomis įprastomis eksploatavimo sąlygomis matoma mirksinčioji šviesa. Jeigu bet kurio posūkio rodiklio žibinto veikla sutrinka, ta šviesa turi užgesti arba neužgesti ir degti nemirksėdama ar pradėti mirksėti visiškai kitokiu dažniu. Jeigu įrengiamas garsinis veikimo kontrolės įtaisas, jo signalas turi būti aiškiai girdimas ir to įtaiso veikimo sąlygos turi būti visiškai tokios pačios kaip ir regimuoju signalu signalizuojančio įtaiso. 6.3.11. Kiti reikalavimai Nustatant toliau išvardytas technines charakteristikas, elektros generatorius elektros srovę turi tiekti tik toms grandinėms, kurios svarbios užtikrinant variklio ir apšvietimo įtaisų veiklą. 6.3.11.1. Įjungus šviesos signalo įtaiso valdiklį, žibintas turi įsižiebti ne vėliau kaip po sekundės, o pirmą kartą po įjungimo žibintas turi užgesti ne vėliau kaip po 1,5 sekundės. 6.3.11.2. Visose transporto priemonėse posūkio rodiklio žibintų, kuriems tiekiama nuolatinė elektros srovė: 6.3.11.2.1. mirksinčios šviesos dažnis turi būti 90 ± 30 kartų per minutę; 6.3.11.2.2. toje pačioje transporto priemonės pusėje esantys posūkio rodiklio žibintai turi mirksėti vienodu dažniu ir vienu metu. 6.3.11.3. Jeigu transporto priemonėje įrengti posūkio rodiklio žibintai, kuriems tiekiama kintamoji elektros srovė, kai variklio sukimosi greitis yra 50 ir 100 % greičio, atitinkančio didžiausią transporto priemonės greitį: 6.3.11.3.1. žibintų šviesa turi mirksėti 90 ± 30 kartų per minutę dažniu; 6.3.11.3.2. toje pačioje transporto priemonės pusėje posūkio rodiklio žibintai turi mirksėti arba vienu laiku, arba paeiliui. 1 priedėlyje apibrėžtose zonose priekinių žibintų neturi būti matyti iš galo, o galinių - iš priekio. 6.3.11.4. Jeigu transporto priemonėje įrengtiems posūkio rodiklio žibintams tiekiama kintamoji elektros srovė, kai variklio sukimosi greitis - tai gamintojo nurodytas tuščiosios eigos variklio sukimosi greitis arba 50 % didžiausio transporto priemonės greičio atitinkantis greitis: 6.3.11.4.1. žibintų šviesos mirksėjimo dažnis turi būti 90 + 30 ir 90 - 45 kartai per minutę; 6.3.11.4.2. toje pačioje transporto priemonės pusėje posūkio rodiklio žibintai turi mirksėti arba vienu laiku, arba paeiliui. 1 priedėlyje apibrėžtose zonose priekinių žibintų neturi būti matyti iš galo, o galinių - iš priekio. 6.3.11.5. Jeigu 1 posūkio rodiklio žibintas sugenda, išskyrus trumpojo jungimo grandinę, kito žibinto šviesa turi tebemirksėti arba jis turi neužgesti, tačiau žibinto mirksėjimo dažnis nuo pirmiau nurodytojo gali skirtis. 6.4. Stabdymo žibintai 6.4.1. Skaičius: 1 arba 2. 6.4.2. Konstrukcinis brėžinys: jokių ypatingų reikalavimų nenustatyta. 6.4.3. Vieta 6.4.3.1. Pagal gabaritinį plotį: jeigu yra tik 1 stabdymo žibintas, jo atskaitos centras turi būti vidurinėje išilginėje transporto priemonės plokštumoje, arba, jeigu yra du stabdymo žibintai, nuo vidurinės išilginės transporto priemonės ašies jie turi būti vienodu atstumu. 6.4.3.2. Pagal gabaritinį aukštį: ne mažiau kaip 250 mm ir ne daugiau kaip 1 500 mm virš žemės. 6.4.3.3. Pagal gabaritinį ilgį: galinėje transporto priemonės dalyje. 6.4.4. Geometrinis apžvelgiamumas: Horizontalusis kampas: 45° į kairę ir dešinę. Kryžminis kampas: 15° virš horizontalės ir žemiau jos. Tačiau vertikalų kampą žemiau horizontalės galima sumažinti iki 5°, jeigu žibintas yra žemiau kaip 750 mm virš žemės. 6.4.5. Sureguliavimas: galinės transporto priemonės dalies link. 6.4.6. Stabdymo žibintą galima sugrupuoti su vienu arba dviem kitais galiniais žibintais. 6.4.7. Stabdymo žibinto į vieną visumą su kitu žibintu sujungti negalima. 6.4.8. Stabdymo žibintą ir galinį gabarito žibintą galima sujungti tarpusavyje. 6.4.9 Elektrinis sujungimas: stabdymo žibintas turi įsižiebti kiekvieną kartą, kai yra nuspaustas bent vienas iš darbinių stabdžių. 6.4.10. Kontrolinė grandinės lemputė: ją įmontuoti draudžiama. 6.5. Priekiniai gabarito žibintai 6.5.1. Skaičius: 1 arba 2. 6.5.2. Konstrukcinis brėžinys: jokių ypatingų reikalavimų nenustatyta. 6.5.3. Vieta 6.5.3.1. Pagal gabaritinį plotį: — atskirąjį priekinį gabarito žibintą galima įrengti virš 1 kito priekinio žibinto arba po tuo žibintu ar vienoje jo pusėje: jeigu tie žibintai įrengti vienas virš kito, priekinio gabarito žibinto atskaitos centras turi būti vidurinėje išilginėje transporto priemonės plokštumoje; jeigu tie žibintai įrengti šalia vienas kito, jų atskaitos centras nuo vidurinės išilginės transporto priemonės plokštumos turi būti vienodu atstumu, — su kitu priekiniu žibintu sujungtas priekinis gabarito žibintas turi būti įrengtas taip, kad jo atskaitos centras būtų vidurinėje išilginėje transporto priemonės plokštumoje, — du priekiniai gabarito žibintai, iš kurių vienas arba abu ir kitas priekinis žibintas yra sujungtas (sujungti) tarpusavyje, turi būti įrengti taip, kad jų atskaitos centrai nuo vidurinės išilginės transporto priemonės plokštumos būtų vienodu atstumu. 6.5.3.2. Pagal gabaritinį aukštį: ne arčiau kaip 350 mm iki žemės ir ne aukščiau kaip 1 200 mm virš žemės. 6.5.3.3. Pagal gabaritinį ilgį: priekinėje transporto priemonės dalyje. 6.5.4. Geometrinis apžvelgiamumas Horizontalusis kampas: 80° į kairę ir dešinę, jeigu įrengtas 1 gabarito žibintas; 80° į išorę ir 45° į vidų, jeigu įmontuoti du gabarito žibintai. Kryžminis kampas: 15° virš horizontalės ir žemiau jos. Tačiau kryžminį kampą žemiau horizontalės galima sumažinti iki 5°, jeigu žibintas yra mažesniame kaip 750 mm aukštyje virš žemės. 6.5.5. Sureguliavimas: priekinės transporto priemonės dalies link. Priekinius gabarito žibintus galima pasukti pagal vairuojamojo rato pasukimo kampą. 6.5.6. Priekinius gabarito žibintus galima sugrupuoti su kiekvienu kitu priekiniu žibintu. 6.5.7. Priekinius gabarito žibintus ir bet kokį kitą priekinį žibintą galima sujungti į vieną visumą. 6.5.8. Elektriniai sujungimai: jokių ypatingų reikalavimų nenustatyta. 6.5.9. Kontrolinė grandinės lemputė: ją įmontuoti privaloma. Žalios spalvos nemirksinčioji signalinė lemputė; tos kontrolinės grandinės lemputės įrengti nebūtina, jeigu prietaisų skydo apšvietimą galima įjungti arba jį išjungti vienu metu su gabarito žibintu. 6.5.10. Kiti reikalavimai: nenustatyta. 6.6. Galiniai gabarito žibintai 6.6.1. Skaičius: 1 arba 2. 6.6.2. Konstrukcinis brėžinys: jokių ypatingų reikalavimų nenustatyta. 6.6.3. Vieta 6.6.3.1. Pagal gabaritinį plotį: atskaitos centras turi būti vidurinėje išilginėje transporto priemonės plokštumoje, jeigu įrengtas tik 1 gabarito žibintas; jeigu įrengti 2 gabarito žibintai, jų atskaitos centrai nuo vidurinės išilginės transporto priemonės ašies turi būti vienodu atstumu. 6.6.3.2. Pagal gabaritinį aukštį: ne arčiau kaip 250 mm iki žemės ir ne aukščiau kaip 1 500 mm virš žemės. 6.6.3.3. Pagal gabaritinį ilgį: galinėje transporto priemonės dalyje. 6.6.4. Geometrinis apžvelgiamumas Horizontalusis kampas: 80° į kairę ir dešinę, jeigu įrengtas 1 gabarito žibintas; 80° į išorę ir 45° į vidų, jeigu įrengti 2 gabarito žibintai. Kryžminis kampas: 15° virš horizontalės ir žemiau jos. Tačiau kryžminį kampą žemiau horizontalės galima sumažinti iki 5°, jeigu žibintas yra mažesniame kaip 750 mm aukštyje virš žemės. 6.6.5. Sureguliavimas: galinės transporto priemonės dalies link. 6.6.6. Galinius gabarito žibintus galima sugrupuoti su kiekvienu kitu galiniu žibintu. 6.6.7. Galinius gabarito žibintus ir galinio valstybinio numerio ženklo žibintą galima sujungti į vieną visumą. 6.6.8. Galinius gabarito žibintus ir stabdymo žibintą arba galinį šviesą grąžinantį ne trikampio formos atšvaitą ar abu pastaruosius žibintus arba galinį rūko žibintą galima sujungti tarpusavyje. 6.6.9. Elektriniai sujungimai: jokių ypatingų reikalavimų nenustatyta. 6.6.10. Kontrolinė grandinės lemputė: jos įrengti neprivaloma. Jos funkciją, jeigu reikia, gali atlikti priekiniam gabarito žibintui skirtas įtaisas. 6.6.11. Kiti reikalavimai: nenustatyta. 6.7. Priekiniai rūko žibintai 6.7.1. Skaičius: 1 arba 2. 6.7.2. Konstrukcinis brėžinys: jokių ypatingų reikalavimų nenustatyta. 6.7.3. Vieta 6.7.3.1. Pagal gabaritinį plotį: — priekinį rūko žibintą galima įrengti virš kito vieno priekinio žibinto arba po tuo žibintu ar vienoje jo pusėje: jeigu tie žibintai įrengti vienas virš kito, priekinio rūko žibinto atskaitos centras turi būti vidurinėje išilginėje transporto priemonės plokštumoje; jeigu tie žibintai įrengti šalia vienas kito, jų atskaitos centras nuo vidurinės išilginės transporto priemonės plokštumos turi būti vienodu atstumu, — su kitu priekiniu žibintu sujungtas priekinis rūko žibintas turi būti įrengtas taip, kad jo atskaitos centras būtų vidurinėje išilginėje transporto priemonės plokštumoje, — du priekiniai rūko žibintai, iš kurių vienas arba abu sujungti su kitu priekiniu žibintu, turi būti įrengti taip, kad jų atskaitos centrai nuo vidurinės išilginės transporto priemonės plokštumos būtų vienodu atstumu. 6.7.3.2. Pagal gabaritinį aukštį: ne arčiau kaip 250 mm iki žemės. Joks priekinio rūko žibinto šviečiamojo paviršiaus taškas negali būti virš priekinio artimosios šviesos šviečiamojo paviršiaus didžiausiame aukštyje esančio taško. 6.7.3.3. Pagal gabaritinį ilgį: tariama, kad priekinėje transporto priemonės dalyje to reikalavimo yra laikomasi, jeigu spinduliuojama šviesa atsispindėdama nuo galinio vaizdo veidrodžių ir (arba) atspindimųjų transporto priemonės paviršių vairuotojui nei tiesiogiai, nei netiesiogiai netrukdo. 6.7.4. Geometrinis apžvelgiamumas Nustatomas α ir βkampais, kaip apibrėžta I priedo A 10 skirsnyje: α = 5° į viršų ir į apačią; β = 45° į kairę ir dešinę, jei tai ne transporto priemonės centre įrengtas priekinis rūko žibintas, o jei tas žibintas įrengtas jos centre, tada vidaus kampas β = 10°. 6.7.5. Sureguliavimas: priekinės transporto priemonės dalies link. Priekinį rūko žibintą galima pasukti pagal vairuojamojo rato pasukimo kampą. 6.7.6. Priekinį rūko žibintą galima sugrupuoti su kitais priekiniais žibintais. 6.7.7. Priekinio rūko žibinto į vieną visumą negalima sujungti su jokiu kitu priekiniu žibintu. 6.7.8. Priekinį rūko žibintą ir priekinį tolimosios šviesos bei priekinį gabarito žibintą galima sujungti tarpusavyje. 6.7.9. Elektriniai sujungimai Priekinį rūko žibintą turi būti įmanoma įjungti ir išjungti atskirai nuo priekinio tolimosios arba artimosios šviesos žibinto. 6.7.10. Kontrolinė grandinės lemputė: jos įmontuoti neprivaloma. Žalios spalvos nemirksinčioji signalinė lemputė. 6.7.11. Kiti reikalavimai: jokių nenustatyta. 6.8. Galiniai rūko žibintai 6.8.1. Skaičius: 1 arba 2. 6.8.2. Konstrukcinis brėžinys: jokių ypatingų reikalavimų nenustatyta. 6.8.3. Vieta 6.8.3.1. Pagal gabaritinį plotį: galinį rūko žibintą galima įrengti virš 1 kito galinio žibinto arba po tuo žibintu ar vienoje jo pusėje: jeigu tie žibintai įrengti vienas virš kito, galinio rūko žibinto atskaitos centras turi būti vidurinėje išilginėje transporto priemonės plokštumoje; jeigu tie žibintai įrengti šalia vienas kito, jų atskaitos centras nuo vidurinės išilginės transporto priemonės plokštumos turi būti vienodu atstumu. Galinis rūko žibintas, kuris sujungtas su kitu galiniu žibintu, turi būti įrengtas taip, kad rūko žibinto atskaitos centras būtų išilginėje vidurinėje transporto priemonės plokštumoje. 6.8.3.2. Pagal gabaritinį aukštį: ne arčiau kaip 250 mm iki žemės ir ne aukščiau kaip 900 mm virš žemės. 6.8.3.3. Pagal gabaritinį ilgį: galinėje transporto priemonės dalyje. 6.8.3.4. Atstumas tarp galinio rūko žibinto ir stabdymo žibinto šviečiamųjų paviršių turi būti bent 100 mm. 6.8.4. Geometrinis apžvelgiamumas Nustatomas α ir β kampais, kaip apibrėžta I priedo A 10 skirsnyje: α = 5° į viršų ir 5° į apačią; β = 25° į kairę ir dešinę. 6.8.5. Vieta: galinėje transporto priemonės dalyje. 6.8.6. Galinį rūko žibintą galima sugrupuoti su bet kokiu galiniu žibintu. 6.8.7. Galinio rūko žibinto ir jokio kito žibinto sujungti į vieną visumą negalima. 6.8.8. Galinį rūko ir galinį gabarito žibintą galima sujungti tarpusavyje. 6.8.9. Elektriniai sujungimai Jeigu neįjungtas 1 arba daugiau iš toliau išvardytų žibintų, t. y. priekinis tolimosios arba artimosios šviesos ar priekinis rūko žibintas, galinio rūko žibinto įjungti nebūtina. Jeigu įrengtas priekinis rūko žibintas, galinį rūko žibintą turi būti įmanoma išjungti atskirai nuo priekinio rūko žibinto. 6.8.10. Kontrolinė grandinės lemputė: ją įmontuoti privaloma. Gintaro spalvos nemirksinčioji signalinė lemputė. 6.8.11. Kiti reikalavimai: jokių nenustatyta. 6.9. Įspėjamasis pavojaus signalas 6.9.1. Reikalavimai atitinka 6.3-6.3.8 skirsniuose nustatytus reikalavimus. 6.9.2. Elektriniai sujungimai Įspėjamasis pavojaus signalas turi būti įjungiamas atskiru valdikliu, kuris leistų, kad visiems posūkio rodiklio žibintams elektros srovė būtų tiekiama vienu metu. 6.9.3 Kontrolinė grandinės lemputė: ją įrengti privaloma. Raudonos spalvos mirksinčioji šviesa arba, jeigu atskira signalinė lemputė neįrengiama, vienu metu turi veikti 6.3.10 punkte nurodytos signalinės lemputės. 6.9.4. Kiti reikalavimai Šviesa turi mirksėti 90 ± 30 kartų per minutę dažniu. Įjungus šviesos signalo įtaisą, žibintas turi įsižiebti ne vėliau kaip po sekundės, o pirmą kartą po įjungimo žibintas turi užgesti ne vėliau kaip po 1,5 sekundės. Įspėjamąjį pavojaus signalą turi būti įmanoma įjungti net tada, jeigu įtaisas varikliui paleisti ir jam išjungti yra tokioje padėtyje, kad pastarojo paleisti neįmanoma. 6.10. Galinio valstybinio numerio ženklo žibintas



6.10.1. Skaičius: 1. Žibintas gali būti sudarytas iš kelių numerio ženklo vietai apšviesti skirtų optinių elementų. 6.10.2. Konstrukcinis brėžinys Tokia, kad žibintas apšviestų valstybiniam numerio ženklui numatytą vietą. 6.10.3. Vieta 6.10.3.1. Pagal gabaritinį plotį 6.10.3.2. Pagal gabaritinį aukštį 6.10.3.3. Pagal gabaritinį ilgį 6.10.4. Geometrinis apžvelgiamumas 6.10.5. Vieta 6.10.6. Galinio valstybinio numerio ženklo žibintą galima sugrupuoti su vienu arba daugiau galinių žibintų. 6.10.7. Galinio valstybinio numerio ženklo ir galinio gabarito žibintą galima sujungti į vieną visumą. 6.10.8. Galinio valstybinio numerio ženklo žibinto ir bet kokio kito žibinto sujungti tarpusavyje negalima. 6.10.9. Elektriniai eksploataciniai sujungimai: jokių ypatingų reikalavimų nenustatyta. 6.10.10. Kontrolinė grandinės lemputė: jos įrengti neprivaloma. Vietoj jos turi būti naudojama ta pati gabarito žibintui numatyta signalinė lemputė. 6.10.11. Kiti reikalavimai: jokių nenustatyta. 6.11. Šoniniai šviesą grąžinantys ne trikampio formos atšvaitai 6.11.1. Skaičius transporto priemonės šone: 1 arba 2 I A klasės atšvaitai ( 8 ). 6.11.2. Konstrukcinis brėžinys: jokių ypatingų reikalavimų nenustatyta. 6.11.3. Vieta 6.11.3.1. Pagal gabaritinį plotį: jokių ypatingų reikalavimų nenustatyta. 6.11.3.2. Pagal gabaritinį aukštį: ne arčiau kaip 300 mm iki žemės ir ne aukščiau kaip 900 mm virš žemės. 6.11.3.3. Pagal gabaritinį ilgį: šoniniai šviesą grąžinantys ne trikampio formos atšvaitai priekinėje transporto priemonės dalyje įprastomis eksploatavimo sąlygomis įrengiami taip, kad tų atšvaitų vairuotojas arba keleivis negalėtų užstoti ar kad jų neuždengtų vairuotojo ar keleivio drabužiai. 6.11.4. Geometrinis apžvelgiamumas Horizontalusis kampas: 30° į priekį ir atgal. Kryžminis kampas: 15° virš horizontalės ir žemiau jos. Tačiau kryžminį kampą žemiau horizontalės galima sumažinti iki 5°, jeigu atšvaitas yra mažesniame kaip 750 mm aukštyje virš žemės. 6.11.5. Vieta: šoninių šviesą grąžinančių ne trikampio formos atšvaitų atskaitos ašis vidurinei išilginei transporto priemonės plokštumai turi būti statmena ir nukreipta į išorę. Priekinius šviesą grąžinančius atšvaitus galima pasukti pagal vairuojamųjų ratų pasukimo kampą. 6.11.6. Šoninius šviesą grąžinančius ne trikampio formos atšvaitus galima sugrupuoti su kitais signalizavimo įtaisais. 6.12. Galiniai šviesą grąžinantys ne trikampio formos atšvaitai 6.12.1. Skaičius: 1 I A klasės (8) atšvaitas. 6.12.2. Konstrukcinis brėžinys: jokių atskirųjų reikalavimų nenustatyta. 6.12.3. Vieta 6.12.3.1. Pagal gabaritinį plotį: galinio šviesą grąžinančio atšvaito atskaitos centras turi būti vidurinėje išilginėje transporto priemonės plokštumoje. 6.12.3.2. Pagal gabaritinį aukštį: ne arčiau kaip 250 mm iki ir ne aukščiau kaip 900 mm virš žemės. 6.12.3.3. Pagal gabaritinį ilgį: galinėje transporto priemonės dalyje. 6.12.4. Geometrinis apžvelgiamumas Horizontalieji kampai: 30° į kairę ir dešinę. Kryžminis kampas: 15° virš horizontalės ir žemiau jos. Tačiau kryžminį kampą žemiau horizontalės galima sumažinti iki 5°, jeigu atšvaitas yra mažesniame kaip 750 mm aukštyje virš žemės. 6.12.5. Vieta: galinės transporto dalies link. 6.12.6. Galinius šviesą grąžinančius ne trikampio formos atšvaitus galima sugrupuoti su bet kokiu kitu žibintu. 6.12.7. Sudedamosios atšvaito šviečiamojo paviršiaus dalys gali būti bendros su bet kokiu galinėje transporto priemonės dalyje įrengtu raudonos spalvos žibintu.